**From:** odnosisjavnoscu
**Sent:** Thursday, January 07, 2016 3:11 PM
**To:** 'hina@hina.hr'; 'gospodarstvo@hina.hr'
**Subject:** HEP - Priopćenje o stanju u opskrbi električnom energijom na području Karlovačke, Sisačko-moslavačke i Zagrebačke županije
**Importance:** High

Poštovani,

dostavljamo Vam priopćenje HEP-a o stanju u opskrbi električnom energijom na području Karlovačke, Sisačko-moslavačke i Zagrebačke županije.

**PRIOPĆENJE ZA JAVNOST**

Snježno nevrijeme koje je jučer i noćas zahvatilo područje Karlovačke, Sisačko-moslavačke i Zagrebačke županije uzrokovalo je kvarove na distribucijskoj mreži te prekide u opskrbi električnom energijom.

Velike količine mokrog snijega, koji je na područjima Korduna i Banovine dosegao razinu od pola metra, uzrokovao je prekide napajanja električnom energijom u pojedinim dijelovima u okolici Karlovca, Siska i Velike Gorice, kao i u okolici Jastrebarskog, Ozlja, Duge Rese, Generalskog Stola, Slunja, Hrvatske Kostajnice, Gline i Petrinje.

Svi radnici HEP - Operatora distribucijskog sustava iz Elektre Karlovac, Elektre Sisak i Elektre Zagreb su na terenu te su danas uspjeli otkloniti kvarove u većini mjesta koja su ostala bez opskrbe električnom energijom.

Tako je tijekom jutra na području Karlovačke, Sisačko-moslavačke i Zagrebačke županije bez električne energije bilo oko 14.000 potrošača, dok je do 15 sati taj broj smanjen na oko 3.300 potrošača, od koji se najveći broj nalazi na području Vojnića, Slunja i Gvozda.

Radnici HEP-a i dalje ulažu maksimalan trud i napor kako bi se kvarovi što prije otklonili i normalizirala opskrba za sve potrošače električne energije.

Zbog izvanredne situacije, molimo za razumijevanje sve potrošače kojima je ovo nevrijeme prouzročilo poteškoće u opskrbi električnom energijom.

S poštovanjem,

**HEP d.d.**
10000 ZAGREB, ULICA GRADA VUKOVARA 37
Sektor za korporativne komunikacije
Služba za odnose s javnošću